البارح الجمعة كان العمدة ديال فاس إدريس الأزمي الإدريسي كيقدم الحصيلة ديال عمل الجماعة الحضرية خلال الثلاث سنوات الماضية. اللقاء اللّي دارو العمدة الأزمي بمنطقة جنان الورد اللي فيها أحياء شعبية تحول لأحداث خايبة شويا ووقف فيه نقاش حاد وجاو شي وحدين مخلاوش العمدة يهضر وبداو يقاطعوه وشي وحدين بداو يسبو كاع حتى السيد حيّد الفيستة ديالو. “كود” سولات عمدة فاس على شنو وقع بالضبط البارح. وقال أنه “كاين شي أطراف من جوار المدينة معروفة ومعزولة منزعجة من هاد الحملات التواصلية ومن عمل الجماعة وأنها تحاول التشويش عليها وان تحرم الساكنة من التواصل مع مجلسها”، دون أن يتهم الأزمي شخصا بالإسم. هاد الجهات اللّي كيهضر عليهوم العمدة الأزمي قال على أنهم معروفين بالفساد ديالهوم لكبير وفشلهم الذريع فالتدبير والذين لم يقدموا شيئا يذكر لساكنة جماعتهم”. وأضاف قائلاً: “تفضحهم الصور وهم يؤزون ازلامهم فالاجتماعات ديال مجلس العمالة ومجموعة جنان السبيل، بالرغم من محاولة تخفيهم الجبانة واستغلالهم البشع والاأخلاقي والبئيس لهموم الناس”. وزاد الأزمي قائلاً: “فالوقت اللّي كيضيع هؤلاء المفسدون مالهم وجهدهم في التآمر والمكر والتشويش، نحن سنواصل بصبر وتفان وإخلاص ومسؤولية عملنا الجاد لخدمة الساكنة والوفاء لاختيارها وسنواصل حملاتنا التواصلية وإنصاتنا للساكنة، وفي نفس الوقت سنتصدى بقوة وحزم للفساد والمفسدين بالقانون وسنفضحهم امام الساكنة وسنفضح أساليبهم البييسة والجبانة وسنكشفه ونكشف أساليبه وفساده”. 
هُجوم خايب على العمدة الأزمي خلاه يحيّد الفيستة ديالو مني كان كيقدم الحصيلة ديال جماعة فاس وها شنو قال لـ”كود”